Ντίνος Σιώτης

Ο Ντίνος Σιώτης (γεν. Τήνος, 19 Δεκεμβρίου 1944)  είναι Έλληνας ποιητής, δημοσιογράφος και εκδότης λογοτεχνικών περιοδικών.

 Βιογραφία 
Ο Ντίνος Σιώτης γεννήθηκε στην Τήνο. Είναι δημοσιογράφος στο Υπουργείο Τύπου. Σπούδασε Νομικά στο Πανεπιστήμιο Αθηνών και Συγκριτική Λογοτεχνία στο Πολιτειακό Πανεπιστήμιο του Σαν Φρανσίσκο (San Francisco State University). Στην Αμερική και τον Καναδά, όπου έζησε από το 1971 έως το 1989 και από το 1997 έως το 2004, εργάστηκε ως δημοσιογράφος σε εφημερίδες, περιοδικά και στο ραδιόφωνο και ως Σύμβουλος Τύπου στην πρεσβεία της Ελλάδας στην Οτάβα και στα Προξενεία της Ελλάδος του Σαν Φρανσίσκο, της Νέας Υόρκης και της Βοστόνης. Σήμερα εργάζεται ως δημοσιογράφος για το ελληνικό δημόσιο. Από το 1976 έως το 2004 ήταν και διευθυντής του εκδοτικού οίκου Wire Press. Έχει δώσει διαλέξεις και έχει οργανώσει και λάβει μέρος σε ημερίδες, συνέδρια και συμπόσια για την ελληνική λογοτεχνία και τον πολιτισμό στην Ευρώπη και την Βόρειο Αμερική. Από το 1971 έως σήμερα, στις ΗΠΑ, τον Καναδά και την Ελλάδα, έχει οργανώσει γύρω στις 600 εκδηλώσεις για τα ελληνικά γράμματα και τον ελληνικό πολιτισμό εν γένει. 

Για τριάντα χρόνια, από το 1979 έως το 2009, συνεργάζονταν τακτικά με Το Βήμα της Κυριακής με κριτικές και άρθρα για το βιβλίο και την επικοινωνία. Έχει εκδώσει, στα ελληνικά και στα αγγλικά 13 πολιτικά και λογοτεχνικά περιοδικά, 26 συλλογές ποίησης (τρεις στα αγγλικά και μία στα γαλλικά), ένα μυθιστόρημα, μία νουβέλα και μία συλλογή με αφηγήματα. Ποιήματά του έχουν μεταφραστεί σε οκτώ γλώσσες. Από την άνοιξη του 2005 το σωματείο, "Κοινωνία των (δε)κάτων" εκδίδει το περιοδικό (δε)κατα και από τον Μάρτιο του 2009 και το περιοδικό Poetix. Το 2007 η συλλογή του Αυτοβιογραφία ενός στόχου τιμήθηκε με το Κρατικό Βραβείο Ποίησης. Είναι πρόεδρος του μη κερδοσκοπικού σωματείου "Κοινωνία των (δε)κάτων" και του άλλου νέου σωματείου "Κύκλος Ποιητών" καθώς και του πρώην Διεθνούς Φεστιβάλ Τήνου (2010-2012), αλλά και υπεύθυνος επικοινωνίας του "World Poetry Movement", με έδρα το Μεδεγίν της Κολομβίας.

 Εργογραφία 
 Μερικά από τα έργα του στην πεζογραφία είναι: «Δέκα χρόνια κάπου», «Επιδρομή στον κυβερνοχώρο»,  “Ηigh life” και το  «Ε mail».
 Ποιητικές Συλλογές : «Δεκατρία ηλεκτρικά ποιήματα», «Καιρικές συνθήκες», «Η μηχανή των μυστικών», «Μουσείο αέρος» , «Το ηλιοστάσιο των αγγέλων», «Δεν γνωρίζω δεν απαντώ», «Ποιήματα πυρκαγιάς».

Τα έργα του έχουν μεταφραστεί  σε πολλές γλώσσες με πόλεις έκδοσης την Βοστόνη, Νέα Υόρκη, Οτάβα, Μινεαπόλη, Λευκωσία, Κάννες, Βρυξέλλες, Δουβλίνο, Αθήνα και Τήνο.

 Ποίηση 
 Απόπειρα, Ιωλκός, Αθήνα 1969
 So What, Panjandrum Press, San Francisco 1972
 Εμείς και ο βροχοποιός, Τραμ, Θεσσαλονίκη 1973
 Δεκατρία Ηλεκτρικά Πιήματα, The Wire Press, San Francisco 1978
 Καιρικές Συνθήκες, Γνώση, Αθήνα 1981
 Κλιματιζόμενοι Διάδρομοι, Νεφέλη, Αθήνα 1986
 Part Time Paradise, Mosaic Press, New York & Toronto 1988
 Η Μηχανή των Μυστικών, Καστανιώτης, Αθήνα 1994
 Τήνος - Ποιητική Περίληψη, Εκδόσεις Εκτός Εμπορίου, New York 1997
 Μουσείο Αέρος, Καστανιώτης, Αθήνα 1998
 Foreign Territory, Philos Press, Santa Rosa, California 2001
 Το ηλιοστάσιο των Αγγέλων, Κέδρος, Αθήνα 2002
 Δεν γνωρίζω / Δεν απαντώ, Κέδρος, Αθήνα 2004
 Le Solstice des Anges, L' Harmattan, Paris 2006
 Αυτογραφία ενός στόχου, Κέδρος, Αθήνα 2006 [Κρατικό Βραβείο Ποίησης 2007]
 Ποιήματα Πυρκαγιάς, 1η έκδοση εκτός εμπορίου, Κοινωνία των (δε)κάτων, Αθήνα 2007
 Ποιήματα Πυρκαγιάς, 2η έκδοση, Τυπωθήτω-Γ. Δαρδανός, Αθήνα 2007
 Σύνδεση με τα προηγούμενα, Κέδρος, Αθήνα 2008
 Εισοδηματίες ανέμου, Κοινωνία των (δε)κάτων, Αθήνα 2008
 Ξεφλουδίζοντας το ποίημα, (με πρόλογο του Νάνου Βαλαωρίτη), Απόπειρα, Αθήνα 2010
 Μαύρο Χρήμα, Μεταίχμιο, Αθήνα 2011
 Εκεί έξω, Κοινωνία των (δε)κάτων, Αθήνα 2012
 Οι φτωχοί μας άνθρωποι, Κοινωνία των (δε)κάτων, Αθήνα 2013
 Νέες αναρτήσεις, Χαραμάδα, Αθήνα 2014
 Ριάλιτι διαρκείας με άνω τελείες, Φαρφουλάς, Αθήνα 2015
 Μάρθα, Μάρθα, Γαβριηλίδης, Αθήνα 2016

 Πεζογραφία 
 Δέκα χρόνια κάπου, μυθιστόρημα, 2η έκδοση, Καστανιώτης, Αθήνα 1987
 Ταις πρεσβείαις, νουβέλα, Καστανιώτης, Αθήνα 1995
 High Life, αφηγήματα, Καστανιώτης, Αθήνα 1996

 Ανθολογίες 
 Twenty Contemporary Greek Poets, Wire Press, San Francisco 1979
 Ten Women Poets of Greece, Wire Press, San Francisco 1982
 Τα ποιήματα του 2006, εκδόσεις Κοινωνία των (δε)κάτων, Αθήνα 2007
 Τα ποιήματα του 2007, εκδόσεις Κοινωνία των (δε)κάτων, Αθήνα 2008
 Τα ποιήματα του 2008, εκδόσεις Κοινωνία των (δε)κάτων, Αθήνα 2009

 Έκδοση Περιοδικών 
 The Wire, S. Francisco 1971-1974
 The Journal of the Hellenic-American Society, Indianapolis & S. Francisco 1974-1976
 The Coffehouse, San Francisco 1975-1982
 The Journal of the Hellenic Diaspora, Indianapolis & S. Francisco 1976-1980
 Το βαπόρι της Ποίησης, San Francisco 1978-1979
 Pejection (με τον Ν. Βαλαωρίτη), San Francisco 1980-1981
 Aegean Review, New York 1986-1990
 Ρεύματα, Αθήνα 1991-1997
 Mondo Greco, Boston 1999-2004
 (δε)κατα, Αθήνα 2005-σήμερα 
 Poetix, Αθήνα 2009-σήμερα

 Εξωτερικοί ύνδεσμοι 
 http://pacific.jour.auth.gr/emmeis/?p=888 .

 Παραπομπές 

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες δημοσιογράφοι του 20ού αιώνα
Κατηγορία:Έλληνες εκδότες